

|  |
| --- |
| Поплави - опасности од животни и инсекти |
| Информации како да се постапува во врска со животни и инсекти после поплава |
| Macedonian | Mакедонски  OFFICIAL |

Кога се враќате во област во која имало поплава, диви животни - вклучително глодачи, змии или пајаци - може да останале затворени во вашата куќа, шупа или градина.

# **Справување со змии**

* Кога сте надвор:
* носете цврсти чизми, ракавици и долги пантолони за да си ги заштитите нозете
* особено внимавајте на рацете и нозете кога расчистувате после поплава
* ако видите змија, повлечете се и дозволете ѝ да замине - не ја допирајте
* внимавајте на змиите што пливаат во водата
* треба да го отстраните ѓубрето околу куќата, зашто може да привлекува змии, пајаци и глодачи.
* Ако најдете змија во вашата куќа, не паничете, повлечете се полека и дозволете ѝ да замине. Не ја допирајте. Јавете се на Министерството за природна околина, земја, вода и планирање (Department of Environment, Land, Water and Planning) на 136 186 за список на заловувачи на змии во вашата област.
* Ако ве касне змија:
* не ја мијте кожата околу каснатото место
* останете мирни и побарајте итна медицинска помош на 000
* легнете или седнете, при што каснатото место треба да биде пониско од вашето срце.
* покријте го местото со чиста и сува преврска. Ако е можно, се препорачува стегнување со завој околу каснатото место.
* запишете го времето на каснувањето и кога е ставен завојот.
* не ја стегајте раката или ногата со ремен или нешто слично над каснатото место, не ја засекувајте раната за да излезе отровот и не се обидувајте да го ишмукате отровот од раната.

# **Справување со пајаци**

* Ако ве касне пајак:
* измијте го местото и ставете облоги од мраз (ice packs) заради смирување на болката
* не го притискајте местото
* веднаш побарајте медицинска помош ако ве каснал пајак со црвен грб (redback spider) или ако симптомите се влошуваат.

# **Справување со глодачи и инсекти**

* Глодачите, како што се глувците и стаорците, пренесуваат заразни болести. Треба да ја отстраните храната и другите работи во кои може да се кријат глодачи.
* Исфрлете го ѓубрето и ставете капак на кантата за отпад. Ако е потребно, на суви места ставете стапици за глодачи.
* Држете се настрана од застојана вода, бидејќи во неа се размножуваат комарци. Покривајте го телото што е можно повеќе и користете средства против комарци (mosquito repellent).
* Мувите пренесуваат заразни болести. Веднаш исчистете ги остатоците од храна затоа што во нив се размножуваат муви.
* Ако ве каснало или повредило животно или ве каснал инсект, побарајте совет од вашиот доктор или јавете се на NURSE-ON-CALL 24 часа дневно, 7 дена во неделата, на 1300 60 60 24.

За да ја добиете оваа публикација во достапен формат, пратете имејл на [pph.communications@health.vic.gov.au](mailto:pph.communications@health.vic.gov.au)

